Z Á P I S N I C A

z druhého rokovania MsZ v Turzovke, konaného dňa 28. 3. 2018

na Mestskom úrade v Turzovke

**P R Í T O M N Í :**

1. Mgr. Rastislav BAKAJSA
2. MUDr. Viera BELKOVÁ
3. JUDr. Martin BIRKA
4. JUDr. Radoslav HRUŠKA
5. Marián CHUDEJ
6. Ladislav KADURA
7. Ing. Jana MAJTÁNOVÁ
8. Ing. Martin MRAVEC
9. PaedDr. Eleonóra NEKORANCOVÁ
10. Miroslav REJDA
11. Ladislav ŠTEINIGER

JUDr. Ľubomír GOLIS, primátor mesta

Ing. Marián MASNICA, prednosta MsÚ

Jana RUDINSKÁ, hlavná kontrolóra

Ing. Ján ČERVENÍK, vedúci úseku výstavby

Michal BERNÁT

Petra BERNÁTOVÁ

Celestín STEHURA

Milan KOŽÁK

Rokovanie Mestského zastupiteľstva v Turzovke otvoril primátor mesta p. JUDr. Ľubomír Golis. V úvode privítal na zasadnutí prítomných poslancov. Konštatoval, že je prítomných 11 poslancov a zastupiteľstvo je schopné uznášať sa.

**AD 2/ Schválenie programu rokovania, návrhovej komisie a overovateľov zápisnice**

V tomto bode primátor mesta predložil na schválenie program rokovania, ktorý bol doručený všetkým poslancom na pozvánke a tvorí prílohu zápisnice.

p. Šteiniger – v materiáloch sú uvedené tri čísla domu a to 27 a 19 a na LV je zase iné č. d. 291

p. Červeník – adresu upresníme, manželia Bernátovci budú na dnešnom rokovaní

Výsledok hlasovania viď príloha tejto zápisnice a uznesenie MsZ č. 48

Program rokovania:

1. Otvorenie rokovania
2. Schválenie programu rokovania mestského zastupiteľstva, voľba návrhovej komisie, určenie overovateľov zápisnice, určenie zapisovateľky zápisnice
3. Návrh Zmeny a doplnku č. 1 Územného plánu zóny Mesta Turzovka
4. Záver

Primátor mesta predložil zloženie návrhovej komisie: Ing.Jana MAJTANOVÁ, PaedDr.Eleonóra NEKORANCOVÁ a Ing.Martin MRAVEC

Výsledok hlasovania viď príloha tejto zápisnice a uznesenie MsZ č. 49

- 2 -

Primátor mesta určil overovateľov zápisnice: Mgr. Rastislav BAKAJSA a JUDr. Martin BIRKA, ako aj zapisovateľa: Helena Staškovanová

Výsledok hlasovania viď príloha tejto zápisnice a uznesenie MsZ č. 50

**AD/ 3 Návrh Zmeny a Doplnku č. 1 Územného plánu zóny Mesta Turzovka**

Predmetný návrh bol vypracovaný písomne, doručený všetkým poslancom spolu s pozvánkou a tvorí prílohu zápisnice.

p. primátor – uviedol predmetný bod rokovania

p. Šteiniger – zaujíma sa, či ja zaplatená pokuta, ktorú uložil stavebný úrad dňa 25.9.2017

p. primátor – pokuta je uhradená

p. Rejda – je to dosť nebezpečný precedens, môže sa to zopakovať

– odpoveď p. Masnicu je veľmi dobrá

– je tu porušenie stavebného zákona

p. Hruška – naozaj je to nebezpečný precedens – už ho oslovujú ľudia na zmenu ÚP

– navrhuje, aby sme sa vyhli nebezpečnému precedensu, aby sa verejne vyhlásila

možnosť občanom, ktorí majú problém s výstavbou rodinného domu v súvislosti

s ÚP, nech sa prihlásia

Odpovedal ihneď p. primátor

p. Mravec – ÚP je živý dokument, ktorý by sa mal každé štyri roky upraviť na základe

pripomienok, čo sa aj doteraz robilo, len nevie, či hneď po roku budeme ÚP

znova otvárať

– možno by bolo dobre urobiť dočasnú stavebnú uzáveru

p. Bakajsa – zavolajme si ľudí, ktorí sú tu a otvorene im povedzme, ako budeme postupovať

– keď chcú ľudia stavať, musia mať stavebné povolenie, t. z., že stavebný úrad by

ich informoval, či sa dá alebo nedá na tom mieste, kde kúpili pozemok, stavať

– ľuďom treba jednoducho pomôcť

p. primátor – pozemok, kde je zakreslená cesta je už vo vlastníctve p. Bernáta

p. Hruška – vie čo je postaviť dom, ale ani nechce, aby to zbúral, je to naozaj ťažká situácia

p. Rejda – určite nemáme snahu nariadiť zbúranie

– podporuje návrh p. Hrušku, aby sa to otvorilo aspoň na mesiac, že sa ide robiť

Novelizácia ÚP zóny

p. primátor – keď ho otvoríme, tak budeme musieť platiť

p. prednosta – vysvetlil rozdiel medzi ÚP a ÚP zóny

– ďalej vysvetlil proces zmeny ÚP zóny

– poznamenal, že každý rok je potrebné dať do rozpočtu financie na budovanie

inžinierskych sietí, aby sa mohol ÚP zóny napĺňať

p. Birka – všetci poslanci majú pravdu

– poznamenal, že p. Bernát mohol poznať ÚP zóny a aj tak postavil dom

– čo ak príde niekto ďalší a znova si tam postaví rodinný dom do cesty

p. Rejda – pozastavenie je riešenie, aby sme našli východiská

– vysvetlil, ako to bol s prípravou ÚP zóny

p. Šteiniger – poznamenal, že prvý bol p. Ján Štefanka, ktorý žiadal pozastavenie stavby

p. Bernáta

– zaujíma sa, či je vysporiadaný pozemok, kde je zakreslená cesta

p. zástupkyňa – jedná vec je istá, že dom je postavený a chceme im predsa pomôcť

p. Kadura – máme ešte inú možnosť, ako je zlegalizovať alebo zbúrať ?

p. primátor – privítal prítomných hostí a na základe súhlasu poslancov im udelil slovo

- 3 -

p. Stehura – informoval, ako to bolo od začiatku, teda od kúpy pozemku, až po vydanie

stavebného povolenia

– citoval stavebný zákon, § 23, ako má obec postupovať pri zadaní spracovania

ÚP zóny

– ďalej citoval zo stavebného zákona, ako je to s platnosťou a schvaľovaním ÚP zóny

Mesta Turzovka

– poznamenal, že už tam stoja tri domy, ktoré majú vydané stavebné povolenia a to

v rozpore s ÚP zóny mesta

p. Kožák – informoval, ktoré veci by sa mohli zapracovať do ÚP, ak sa otvorí

– spracovateľ ÚP vôbec nerešpektoval vlastnícke práva k pozemkom

– ako stavbár našiel osem vecí, ktoré by sa dali zapracovať do ÚP

p. Hruška – jedna vec je ÚP a druhá vec je vlastníctvo pozemkov

– nech sa to otvorí a porieši sa viacej vecí, navrhuje spolufinancovanie

p. Chudej – teraz zisťujeme, že ÚP je nanič

– nechápe, kto mohol p. Bernátovi na MsÚ povedať, že tam môže stavať

p. Majtánová – má otázku na p. právnika, že vraj vlastníci nevedeli o príprave zmeny ÚP,

veď sa to predsa riadene zverejňovalo

Odpovedal ihneď p. Stehura

P Rejda – nepopierame, že chceme pomôcť manž. Bernátovcom

– poukázal na certifikovaných spracovateľov ÚP

p. Mravec – určite chceme pomôcť r. Bernátovej

– absolútne odmieta, že bol porušený zákon o obstarávaní ÚP

– Mesto, ako stavebný úrad musí mať regulatív na výstavbu v meste

p. Nekorancová – takisto chce pomôcť mladým ľuďom

– chce sa opýtať na základe čoho vlastne začali stavať

p. Bernát – kúpili si pozemok a na MsÚ im bolo povedané, že môžu stavať, keď doložili

požadované doklady, tak sa to zmenilo, že nemôžu stavať

p. Majtánová – prečo začali stavať, keď nemali stavebné povolenie

– zaujíma sa, ako pristupuje r. Bernátová k návrhu Mesta, čo sa týka

financovania zmeny ÚP

p. Kožák – informoval, že ak sa bude zmena ÚP robiť len na tento jeden pozemok, tak

cca 3.000,-€ + obstarávanie

p. Šteiniger – citoval z listu p. Stehuru, ohľadom stavby r. Bernátovej

– navrhuje, aby sme tu nehľadali chybu, kto pochybil, ale treba nájsť riešenie, ako

pomôcť r. Bernátovej

p. Hruška – nikto z prítomných poslancov sa nevyjadril k tomu, že chceme nariadiť zbúranie

domu

– poznamenal, že ÚP je dôležitý jednak pre Mesto a jednak pre občanov

– zaujíma sa, kto na MsÚ povedal, že tam môžu stavať

p. Bernát – povedala mu to p. Štrbová

p. Hruška – navrhuje zvolať komisiu výstavby, ktorá prejedná návrhy p. Kožáka na

doplnenie ÚP

p. prednosta – realizácia zmeny ÚP zóny má svoj proces – spracovanie zadania, zverejnenie,

zapracovanie pripomienok, obstaranie spracovateľa i obstarávateľa atď. ...

– ÚP nerieši vlastnícke vzťahy

p. Kožák – je to jedna z možnosti, že p. Bernát si môže dať spracovať jednu vec, alebo tých

sedem – osem vecí, ktoré navrhuje do zmeny ÚP by sa spolufinancovalo

p. Bernát – zaujíma sa, či sa dá zrušiť rozhodnutie na odstránenie stavby

p. zástupkyňa – informovala, ako je to so zrušením rozhodnutia na odstránenie stavby

p. Chudej – informoval, ako to bolo so schvaľovacím procesom ÚP

- 4 -

p. Šteiniger – zaujíma sa, či p. Bernát je ochotný zaplatiť zmenu ÚP

– ako je to vyriešené s p. Štefankom

p. Červeník – vyzval p. Bernáta, aby uviedol ktoré číslo domu je správne

Výsledok hlasovania viď príloha tejto zápisnice a uznesenie MsZ č. 51

**AD 4/ Záver**

Nakoľko program rokovania MsZ bol vyčerpaný, primátor mesta poďakoval všetkým poslancom za účasť a rokovanie MsZ ukončil.

#### Prednosta MsÚ Primátor mesta

Ing. Marián MASNICA JUDr. Ľubomír GOLIS

I. overovateľ: Mgr. Rastislav BAKAJSA ...................................................................................

II. overovateľ: JUDr. Martin BIRKA .........................................................................................

Zapísala: Helena Staškovanová, pracovníčka MsÚ